Index - Gazdaság - 10-15 százalékkal csökkenhet a devizás autóhitelek törlesztője
2015.12.01. 20:32
Mint arról már írtunk, a forintosítással a törlesztőrészlet az adósok többségénél 10-15 százalékkal csökkenhet. a svájci frank alapú szerződések esetében 256,47 forintos árfolyamon, az euró alapú szerződéseknél pedig 308,97 forintos árfolyamon történik a forintosítás.
A vállalati devizaalapú autófinanszírozási szerződéseket a lépés nem érinti. Az adósoknak lehetőségük van arra is, hogy ne kérjék a forintosítást, ezt azonban a tájékoztató levél kézhezvételétől számított 30 napon belül jelezniük kell a finanszírozó cég felé.
A forintosítás a már követeléskezelőhöz került szerződésekre is vonatkozik. A lakossági autófinanszírozási szerződések forintosítása a Magyar Lízingszövetség tagvállalatainál összesen 180-200 ezer szerződést érint, és a forintosításból eredő extra kiadás 30-40 milliárd forint lehet.